text: Opdatering: Så er der endnu en gang ryddet op og vejene igen farbare
  28 april 2017 kl. 16.13
  Masser af uheld på E45 denne fredag eftermiddag både i syd- og nordgående spor. Efter oprydning efter fem uheld, lange køer og en lukket motorvej, er der klokken cirka 19 sket endnu et uheld.
  Opdatering: Klokken 20, kom Sydøstjyllands Politi med denne opdatering - og bøn.
  Så har vi ryddet op efter uheldet i sydgående spor på  motorvejen og der er åbent i begge spor.Vi håber meget, at der ikke sker flere uheld.
  Opdatering: Klokken cirka 19, er der sket endnu et uheld på E45. Denne gang i sydgående spor ved Horsens/Gedved.
  Sydøstjyllands Politi oplyser på Twitter, at der er tale om et solouheld - om det spærrer for trafik eller hvor alvorligt det er, er der endnu ingen forlydender om.
  Politi og redningspersonale på stedet. 1. vognbane spærret, men der kan passeres med forsigtighed i 2. vognbane. Vis venligst hensyn.
  
  Så har vi færdselsuheld på Østjyske motorvej i sydgående retning ved Gedved. Uheldet er et singleuheld. Vi opdaterer....
  Opdatering: Motorvej E45 ved Horsens V er igen farbar i begge retninger.
  Så er der ryddet op både i nord- og sydgående spor efter de mange uheld på motorvejen. Stadig tæt trafik - kør nu forsigtigt :-)
  Fredag eftermiddag har været uheld på motorvej E45 omkring Horsens Vest.
  Først opstod der flere mindre uheld i det nordgående spor, som betød lang kø på motorvejen, da kun et spor var farbart.
  Lidt senere opstod der to kikke-kø-uheld i det sydgående spor.
  I følge Sydøstjyllands Politi er det mindre uheld uden personskader, men da der er lækket en del olie fra bilerne, er politiet nød til at spærre motorvejen helt i det sydgående spor for at fjerne olien fra vejbanen. 
  Klokken 18.15 oplyser Sydøstjyllands Politi, at motorvejen er lukket en halv time endnu.
  Sydøstjyllands brandvæsen er på stedet i sydgående retning og i gang med at fjerne olie fra motorvejen. Tidshorisont ca. 30 min.
  
  Det drejer sig om 2 mindre uheld i sydgående retning. Der er en del oliespild, så vi må desværre spærre motorvejen i sydgående retning.
  
  